इसमें कहा गया है- 2016 में देश भर में डाटा ट्रैफिक में मुख्य स्रोत 4जी का रहा और बढ़े हुए डाटा ट्रैफिक में इसका हिस्सा 60 प्रतिशत रहा। इसके अनुसार हालांकि देश भर के सभी सर्कलों में 4जी कवरेज अभी शुरू नहीं हुआ है लेकिन एक साल में ही देश भर में कुछ डाटा ट्रैफिक में इसका योगदान 13 प्रतिशत हो गया है। अध्ययन में कहा गया है कि महानगरों में ही जहां 4जी प्रौद्योगिकी मुख्य रूप से तैनात है, डाटा ट्रैफिक में 4जी का योगदान 26 प्रतिशत है। वहीं, कुल डाटा पेलोड में 3जी का हिस्सा 63 प्रतिशत है।